पाएं अपने शहर की ताज़ा ख़बरें और फ्री ई-पेपरडाउनलोड करें
झज्जर जिले के गांव ढलानवास में शनिवार सुबह करीब सवा पांच बजे एक पति ने मायके गई अपनी पत्नी को गोलियों से भून दिया। गोलियां लगने की कारण पत्नी की मौके पर ही मौत हो गई। घटना के बाद पति मौके से फरार हो गया। सूचना मिलते ही पुलिस टीम भी मौके पर पहुंची और जांच में जुट गई। मृतका के शव को दादरी के नागरिक अस्पताल में पोस्टमॉर्टम करवाया गया।
मिली जानकारी के अनुसार, गांव ढलानवास निवासी यशवंती की शादी करीब 15 साल पहले गांव मातनहेल निवासी महाबीर के साथ हुई थी। पिछले करीब दो-तीन माह से यशवंती व महाबीर के बीच अनबन चल रही थी, इसलिए यशवंती अपने मायके ढलानवास में रहती थी। इसी बीच शनिवार सुबह करीब सवा पांच बजे अपने मायके में मौजूद यशवंती पर महाबीर ने गोलियां बरसाना आरंभ कर दिया। यशवंती को बचने तक का मौका नहीं मिला। जब तक वह बचने के लिए कुछ कर पाती, उससे पहले तो गोली लगने के कारण यशवंती की मौत हो चुकी थी।
दिनदहाड़े हत्या से गांव में फैली सनसनी
दिनदहाड़े हुई हत्या के बाद क्षेत्र में भी सनसनी फैल गई। मायके वाले व अन्य ग्रामीण भी मौके पर एकत्रित हुए। मामले की सूचना मिलते ही पुलिस टीम ने भी मौके पर पहुंचकर जांच आरंभ कर दी। आरोपी घटना के बाद से फरार चल रहा है। पुलिस ने कार्रवाई करते हुए शव का पोस्टमॉर्टम करवाया। पुलिस ने मृतक महिला के स्वजनों के बयान पर पति के खिलाफ हत्या का मामला दर्ज कर लिया है। आरोपी पति की तलाश के लिए पुलिस अभियान चला रही है। वहीं मामले की गंभीरता को देखते हुए पुलिस के आला अधिकारी भी इस पर निगरानी रखते हुए उचित कार्रवाई के निर्देश दे रहे हैं।
DSP ने लिया घटनास्थल का जाएजा
पुलिस ने मृतका के पति के खिलाफ मामला दर्ज करके हुए जांच शुरू कर दी। वहीं मामले की गंभीरता को देखते हुए DSP भी मौके पर पहुंचे और जांच में जुट गए। FSL टीम को भी घटनास्थल पर बुलाया गया। FSL टीम ने घटनास्थल पर पहुंचकर साक्ष्य जुटाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn